سائنس اور ٹیکنالوجی کی وزارت
سی ایس آئی آر۔ آئی آئی پی کی‘ ایک ہفتہ ایک لیب’ مہم اختتام پذیر ہوئی
اتراکھنڈ کے وزیر اعلیٰ جناب پشکر سنگھ دھامی اور ریاستی حکومت کے دیگر عہدیداروں نےاو ڈبلیو او ایل کی اختتامی تقریب میں اس کے کیمپس میں شرکت کی
سی ایس آئی آر۔ آئی آئی پی کی ون ویک ون لیب مہم کا ہفتہ بھر کا جشن 19 اپریل 2023 کو اختتام پذیر ہوا۔ پروگرام کے آخری دن، مہم کے تحت ایک دلچسپ تقریب ، ‘‘اتراکھنڈ ریاستی حکومت کے ذمہ داران سے ملاقات’’ کا اہتمام کیا گیا، جس کے بعد اختتامی تقریب منعقد ہوئی۔ اس تقریب میں جناب پشکر سنگھ دھامی  بطور مہمان خصوصی ، پروفیسر درگیش پنت  مہمان خصوصی کے طور پر، اور پروفیسر پردیپ کمار  بطور مہمان خصوصی شرکت کی۔
اپنی ‘‘ایک ہفتہ ایک لیب’’ مہم کے 7ویں دن، سی ایس آئی آر۔ آئی آئی پی نے اپنی لیبارٹری کیمپس اتراکھنڈ ریاستی حکومت میں کام کرنے والوں کے ساتھ ایک میٹنگ کا اہتمام کیا ۔ پروگرام کا آغاز سرسوتی وندنا کے ساتھ کیا گیا، اس کے بعد اتراکھنڈ کی ترقی کے لیے سی ایس آئی آر۔ آئی آئی پی کی طرف سے کئے گئے اقدامات پر ایک پریزنٹیشن پیش کی گئی۔ نامور سائنسدانوں کی طرف سے عام درجہ حرارت کے بائیو ڈیزل، حیاتیاتی ہوا بازی سے متعلق ایندھن ، ایندھن کے لیے فضلہ پلاسٹک، گھریلو پی این جی برنر، بائیو ماس چولہا، بہتر گڑ بھٹی، میڈیکل آکسیجن پلانٹس اور کمپریسڈ بائیو گیس کو پائپ لائن کوالٹی قدرتی گیس کی ٹیکنالوجیز کے لیے ٹیکنالوجیز پر سی ایس آئی آر۔ آئی آئی پی کے سائنسدانوں کی طرف سے پریزنٹیشنز دی گئیں ۔ اس کے بعد فورم ریاستی حکومت کے عہدیداروں کے ساتھ بات چیت کے لیے کھلا تھا۔ اس تقریب میں ڈاکٹر دیپک کمار  ، ڈاکٹر وجے کمار جوگڈنڈے ، جناب راجیندر کمار نے شرکت کی۔ اس تقریب میں اتراکھنڈ کے مختلف سرکاری اداروں کے ڈائریکٹروں کی شرکت بھی دیکھی گئی، مثلاً، ڈاکٹر سدھیر کمار ، ڈاکٹر ایم کے گپتا ، ڈاکٹر کلا چند سین ، ڈاکٹر ابھیشیک راجونش، جناب بی ایم ترپاٹھی ، جناب گوتم دیکشت  اور ڈاکٹر پی پی گوٹھوال ۔ مہمانوں نے سی ایس آئی آر۔ آئی آئی پی کی پیشکشوں پر اپنے خیالات پیش کیے اور ڈائریکٹر سی ایس آئی آر۔ آئی آئی پی کو اس طرح کی پہل کرنے پر مبارک باد دی۔
پروفیسر دیپک کمار نے کہا کہ سی ایس آئی آر۔ آئی آئی پی جیسے تحقیق و ترقی سے متعلق ادارے کو اتراکھنڈ ریاست کی پائیدار ترقی کے لیے اپنی ٹیکنالوجیز کے ساتھ سرکاری اداروں تک پہنچنا چاہیے اور اسے ایک مثالی ریاست بنانا چاہیے۔ ڈاکٹر وجے کمار جوگڈنڈے نے میونسپل سالڈ ویسٹ  سے 20-25فیصد تخفیفی اخذ شدہ ایندھن کے استعمال پر توجہ مرکوز کی۔ انہوں نے توانائی کے بحران کو کم کرنے اور ٹیکنالوجیز کو مزید سستی اور قابل رسائی بنانے کے لیے کچرے کے بندوبست کے سلسلے میں موجودہ ٹیکنالوجیز کو بڑھاوا دینے کے بارے میں بھی بات کی۔ ، ڈبلیو اے ڈی آئی اے انسٹی ٹیوٹ آف ہمالین جیولوجی کے ڈائریکٹر ڈاکٹر کلاچند سین نے سی ایس آئی آر۔ آئی آئی پی میں تیار کی گئی ٹیکنالوجیز کی تعریف کی اور جامد اور متحرک ذرائع کا استعمال کرتے ہوئے توانائی کے منظم اور قابل عمل استعمال کے لیے ہائبرڈ پراسیس تیار کرنے پر زور دیا۔ ڈاکٹر سدھیر کمار، ڈائرکٹر این آئی ایچ روڑکی نے دریاؤں اور گلیشیئرز پر موسمیاتی تبدیلی کے اثرات کے بارے میں بات کی۔ انہوں نے کہا کہ قدرتی وسائل سے حاصل ہونے والی توانائی کاربن کے اثرات کو مؤثر طریقے سے کم کر سکتی ہے۔ ڈاکٹر ابھیشیک راجونش، ڈائرکٹر سی آئی پی ای ٹی دہرادون نے پولی تھین  اور پولی پروپیلین  کے علاوہ پلاسٹک پر تحقیق اور ترقی  سے متعلق پروگراموں کی ضرورت پر تبادلہ خیال کیا تاکہ ایندھن اور اس کے قابل عمل تصرف کو موثر بنایا جاسکے۔ انہوں نے سی ایس آئی آر۔انڈین انسٹی ٹیوٹ آف پٹرولیم اور سی آئی پی ای ٹی میں دستیاب تحقیقی سہولیات کا اشتراک کرنے کی بھی اپیل کی تاکہ اتراکھنڈ کی ترقی کے لیے ٹیکنالوجیز تیار کی جا سکیں۔ ڈاکٹر گوتم دکشت، گروپ جنرل منیجر او این جی سی ، کے ڈی ایم آئی پی نے دیہی علاقوں اور کسانوں میں سائنسدانوں اور طلباء کے رابطے کو بڑھانے کے لیے مضبوط ماڈل تیار کرنے پر زور دیا۔ سی پی پی آر آئی سہارنپور کے ڈائرکٹر ڈاکٹر ایم کے گپتا نے خشک کچرے کو کاغذ اور غیر کاغذی کچرے کی حیثیت سے الگ کرنے پر زور دیا تاکہ اسے موثر طریقے سے ری سائیکل کیا جاسکے کیونکہ اس سے کاغذ کی درآمدی لاگت کو کم کرنے میں مدد ملے گی۔
اس کے بعد، او ڈبلیو او ایل مہم آخری تقریب کے ساتھ اختتام پذیر ہوئی۔ ڈاکٹر انجان رے، ڈائرکٹر سی ایس آئی آر۔ آئی آپی پی نے ہفتہ بھر کے او ڈبلیو او ایل پروگرام کا خلاصہ پیش کیا۔ انہوں نے پانچ اہم نکات بھی تجویز کیے: کچرے سے دولت پیدا کرنے کے لیے ٹاسک فورس، پانی کے فی کس استعمال میں کمی، صنعت اور گھریلو مقاصد کے لیے معیارات، نچلی سطح کے لیے روزی روٹی پیدا کرنا، دیہی آب و ہوا کی صحت کا نظام، اور جی ای پی پیمائش کے پیرامیٹرز۔
چیف منسٹر، اتراکھنڈ جناب پشکر سنگھ دھامی اپنی کچھ فوری ذمہ داریوں کی وجہ سے اس تقریب میں ذاتی طور پر شرکت نہیں کر سکے لیکن انہوں نے اپنے ویڈیو پیغام کے ذریعے مہمانوں کو مبارکباد دی۔ وزیر اعلیٰ نے اپنے پیغام میں، سی ایس آئی آر۔ آئی آئی پی کی سماجی و اقتصادی ٹیکنالوجیز کی ترقی کے لیے کی جانے والی کوششوں کی تعریف کی۔ انہوں نے چمپاوت بلاک کے دیہاتوں کو گود لینے اور آدرش چمپاوت کو ایک ماڈل بلاک بنانے کی غرض سے تمام سر حدوں سے آگے تک جانے کے لیے سی ایس آئی آر۔ آئی آئی پی کا بھی شکریہ ادا کیا۔ انہوں نے سی ایس آئی آر۔ آئی آئی پی کے سائنسدانوں پر بھی زور دیا کہ وہ جنگلات میں لگنے والی آگ، فصلوں کو ذخیرہ کرنے اور پھلوں اور سبزیوں کی نقل و حمل سے ہونے والی آلودگی کے مسائل کو کم کرنے کے لیے ٹیکنالوجیز تیار کریں۔
پروفیسر درگیش پنت، ڈی جی یو سی او ایس ٹی، نے اتراکھنڈ میں سرکردہ تحقیق اور ترقی کے ادارے  اور حکومتی انتظامیہ پر ریاستی سطح کی ٹاسک فورس بنانے کے لئے زور دیا۔ اس سے دیہی علاقوں اور مجموعی طور پر ریاست میں معیار زندگی میں بہتری آئے گی۔ انہوں نے ریاست کی ترقی کے لیے مجموعی ماحولیاتی پیداوار پر بھی زور دیا جس میں چار عوامل: مٹی، جنگلات، پانی اور ہوا کو بہتر بنایا جا سکتا ہے۔
پروفیسر آر پردیپ کمار، ڈائرکٹر سی بی آر آئی روڑکی نے سی ایس آئی آر ۔انڈین انسٹی ٹیوٹ آف پٹرولیم کی طرف سے اس سات روزہ او ڈبلیو او ایل پروگرام کو منعقد کرنے کے لئے کی جانے والی کوششوں کی تعریف کی۔ انہوں نے سی ایس آئی آر۔ آئی آئی پی کو میڈیکل گریڈ آکسیجن تیار کرنے پر مبارکباد دی جس کے ذریعہ کووڈ-19 وبائی امراض کے دوران لوگوں کی بہت مدد کی گئی تھی ۔ انہوں نے اجتماع میں موجوود شرکاء پر زور دیا کہ وہ اپنی عمومی ضروریات اور توقعات میں فرق پیدا کریں اور اپنے طرز زندگی کو بہتر بنانے پر زور دیں ۔ انہوں نے کہا کہ ہمارے طرز زندگی میں تبدیلی کے بغیر کوئی بھی ٹیکنالوجی معاشرے میں ایسی پائیدار تبدیلی نہیں لا سکتی جو ماحولیاتی نقصانات کو کم کر سکے۔
پروگرام کے اختتام میں جناب انجم شرما، سینئر سی ایس آئی آر، سی او اے ۔انڈین انسٹی ٹیوٹ آف پٹرولیم نے شکریہ کی تحریک پیش کی۔ ڈاکٹر کرتیکا کوہلی نے آج کے پروگرام کو چلانے میں ناظم کی حیثیت سے کردار ادا کیا، اور اس پروگرام میں کوآرڈینیٹر کی ذمہ داری ڈاکٹر جی ڈی ٹھاکرے نے ادا کی۔ اس کے بعد مہمانوں نے جدید ترین لیب میں موجود سہولیات اور بایو جیٹ ایندھن، فضلہ پلاسٹک سے حاصل ہونے والے ڈیزل، کمرے کے درجہ حرارت کے بائیو ڈیزل اور میڈیکل گریڈ کے آکسیجن پلانٹس جیسے مقامی ٹیکنالوجی پر مبنی تجرباتی پلانٹس کا دورہ کیا۔